Dwayne Johnson

Dveinas Daglasas Džonsonas (Dwayne Douglas Johnson; g. 1972 m. gegužės 2 d. Heivorde) – aktorius, prodiuseris ir buvęs profesionalus imtynininkas, turintis JAV ir Kanados pilietybes. Dveinas buvo profesionalus imtynininkas organizacijoje WWE. Iš ten kilo žinoma jo pravardė „The Rock“ (liet. Uola), kuri lydėjo jį visus aštuonerius profesionalios karjeros metus. Filmai, kuriuose vaidino Dveinas uždirbo 3,5 mlrd. JAV dol. Šiaurės Amerikoje ir 11,1 mlrd. JAV dol. pasauliniu mastu . Šiuo metu jis yra vienas sėkmingiausių aktorių pasaulyje.

Biografija 
Dveinas Daglasas Džonsonas gimė 1972 m. gegužės 2 d. Heivorde, Kalifornijoje, kanadiečio Veido Duglo Džonsono ir amerikietės Ata Maivia šeimoje. Tėvas buvęs profesionalus imtynininkas, o mama gimusi profesionalių imtynininkų šeimoje. Augdamas Dveinas laiką leido su mamos šeima Naujojoje Zelandijoje, Grei Line, prieš grįžtant į Ameriką. Gyvenant JAV dažnai keitė mokyklas, tačiau dar būdamas nepilnametis buvo keletą kartų suimtas už muštynes ir vagystes. Galiausiai pradėjo domėtis sportu ir dar būdamas mokykloje prisijungė į imtynių, amerikietiškojo futbolo ir atletų komandas.

Amerikietiškojo futbolo karjera 
Džonsonas buvo daug žadantis žaidėjas ir su laiku sulaukė pasiūlymų iš daugelio studijų programų, susijusių su profesionaliu sportu. Džonsonas studijavo Majamio universitete ir žaidė saugo pozicijoje. Po patirtų traumų jis buvo pakeistas kitu žaidėju.

Įgavęs bakalauro laipsnį kriminologijos ir psichologijos studijose, jis pasirašė sutartį su Calgary Stampeders klubu, tačiau po dviejų mėnesių kontraktas buvo nutrauktas.

Profesionalaus imtynininko karjera 
Pasibaigusi amerikietiškojo futbolo karjera jį atvedė prie profesionalių imtynių. Tuo metu imtynių veteranas Patas Patersonas suorganizavo keletą treniruočių pasibandyti Džonsonui WWF organizacijoje (kuri vėliau patapo WWE) 1996 m. mačų metu jis sugebėjo laimėti prieš varžovą The Brooklyn Brawler, tačiau pralaimėjo prieš oponentus Chris Candido ir Owen Hart. Iškovojęs keletą pergalių Amerikos imtynių asociacijoje, tais pačiais metais pasirašė sutartį su WWF.

Aktoriaus karjera 
Su savo augančiu populiarumu Džonsonas žengė į filmų industriją dar būdamas WWE organizacijoje. Savo aktoriaus karjerą jis pradėjo televizijos šou „That Wresling Show“, kur viename epizode vaidino savo tėtį, kuris taip pat buvo imtynininkas. Beveik po metų jis pasirodė mokslinės fantastikos serialo „Star Trek: Voyager“ serijoje „Tsunkatse“ ir atliko ateivio imtynininko vaidmenį, ir kovojo prieš pagrindinį veikėją Sven of Nine. Kol Džonsonas neužsiėmė profesionaliu sportu, WWE organizacija toliau pardavinėjo „The Rock“ suvenyrus.

Savo, kaip profesionalaus aktoriaus, karjerą Dveinas Džonsonas pradėjo 2001 m. filme „Mumijos sugrįžimas“, 2002 m. „Skorpionų karalius“, veiksmo komedijoje „The Rundown“ (2003) ir „Walking Tall“ (2004). Taip pat jis atliko atraeilę rolę filme „Be Cool“ (2005) ir buvo pagrindinis antagonistas pagal kompiuterinį žaidimą sukurtame filme „Doom“ (2005).

Džonsonas taip pat tapo žinomas už atgaivintas filmų franšizes kaip antai „G.I. Joe: Retaliation“ ir „Greiti ir įsiutę“ su veikėju Luku Hobsu. 2013 m. gavo apdovanojimą iš vaikams skirto kanalo „Nickelodeon“ vaikų mėgiamiausio „užpakalių spardytojo“ kategorijoje.

2013 m. buvo pranešta, kad Dveinas bus vyresnysis prodiuseris ir veikėjas seriale „Ballers“, ir vaidins komedijos-dramos seriale apie amerikietišką futbolą žaidžiančius žaidėjus, gyvenančius Majamyje. Tų pačių metų gruodį „Forbes“ pranešė, kad Džonsonas buvo paskelbtas vienu iš daugiausiai uždirbančių aktorių. Taip pat Dveinas vaidino graikų mitologija paremtame filme „Heraklis“ (2014) ir taip pat grįžo į „Greiti ir įsiutę“ franšizės 6-ąją ir 7-ąją dalį veikėjo Luko Hobso vaidmenyje. 2016 m. jis bendrai su Kevinu Hartu vaidino veiksmo komedijoje „Central Intelligence“ ir buvo pagrindinis įgarsintojas „Walt Disney Animation Studios“ animuotame filme „Vajana“, kuriame vaidino pusdievį Mauoi.

Asmeninis gyvenimas 
Dveinas 1997 m. buvo vedęs Dany García. Jiedu susilaukė vieno vaiko, tačiau pora pasuko skirtingais keliais po 10 metų santuokos. 2006 m., dar prieš išsiskiriant su buvusia žmona, jis susipažino su savo nauja partnere Lauren Hashian, kuomet vaidino filme „The Game Plan“. Jiedu susituokė 2019 m. rugpjūčio 18 d. Havajuose. Pora augina du vaikus.

Filmografija

Išnašos 

JAV aktoriai
JAV profesionalūs imtynininkai
Amerikietiškasis futbolas